Daar in Vryburg se wêreld - die _kontrei van beesboere en vriendelike mense - is die naam van Oom Danie Pretorius sommer baie bekend. As daar 'n plaaslike konsert is, dan staan sy naam sommer bo-aan die program . . . en met rede: Hy is die stem van die Kalahari, die man wat een van Suid-Afrika se gewildste liedjies, ,,Die Ou Kalahari", geskep het!
En Oom Danie skep nog steeds nuwe deuntkies wat hy op sy eie onoortrefiike wyse sing - natuurlik en eg soos die vaal boswêreld waar hy woon. Al wat die naam van Pretorius dra, sal saam met Oom Danie voel - en lekker lag! - wanneer hy lostrek met ,,Elke Tweede Man is 'n Pretorius", een van sy jongste liedjies. Vir hierdie opname het Oom Danie ook nog ander liedjies geskrywe liedjies soos ,,July-koors", ,,Vrystaat" (wat baie maklik nog 'n treffer kan wees net soos ,,Die Brakke van Turffontein" en ,,Die Ou Kalahari", Oom Danie se bekendste werkies!), ,,Tik Tik Tik, ,,Klaasvakie", ,,Lieflike Môre", ,,Alida", ,,Die Silwer Maan" en ,,Die Westewind Waai". Ja, dit lyk asof die mense van Vryburg nie net die mooiste slagbeeste in die land teel nie, maar hulle skryf ook sommer al hulle eie nommertjies as hulle 'n langspeelplaat maak.
Hierdie is Oom Danie Pretorius se tweede langspeelplaat. Sy eerste, ,,Die Man van die Kalahari", was 'n blits verkoper en ons kon nie meer wag vir sy tweede nie. Nou het hy voldoen aan die baie versoeke dat hy weer gehoor moet word - want waarom moet dit net Vryburgers wees wat Oom Danie se humor en talente kan waardeer? Met behulp van hierdie opname kan die hele land vir die tweede keer kennis maak met die man van die Kalahari en ek voel seker dis sommer vir almal 'n groot voorreg en 'n plesier!
Oom Danie sing ook omdat dit vir hom 'n plesier is. Dit borrel sommer na die oppervlakte wanneer sy vingers die ghitaar se snare aanraak... en daarom is dit vir sy luisteraars, soos altyd, 'n genot. - omslag